钦定古今图书集成/理学汇编/学行典/第190卷 > 羊仁
## 钦定古今图书集成/理学汇编/学行典/第190卷 > 羊仁

按《元史孝友传》：“羊仁，庐州庐江人。至元初，阿术兵南
下，仁家为所掠，父被杀，母及兄弟皆散去。仁年七岁，
卖为汴人李子安家奴，力作二十馀年。子安怜之，纵
为良。仁踪迹得母于颍州蒙古军塔海家，兄于睢州
蒙古军岳纳家，弟于邯郸连大家皆为役，尚无恙。乃
遍恳亲故，贷得钞百锭，历诣诸家求赎之，经营百计”，
更六年乃得遂。大小二十馀口，复聚居为良，孝友甚
笃，乡里美之。大德十二年，旌其家。